cyanic-selkie/wikianc huggingface dataset:
Cal Petersen
Seuraura
Buffalo Sabres varasi Petersenin viidennellä kierroksella 129. pelaajana NHL:n varaustilaisuudessa 2013. Kaudella 2013–2014 hän nousi Black Hawksin selkeäksi ykkösmaalivahdiksi. Petersen pelasi kauden aikana myös USHL:n tähdistöottelussa. Hän eteni joukkueensa kanssa aina Clark Cup -finaaleihin saakka, mutta mestaruuden vei kuitenkin Indiana Ice otteluvoitoin 3–2. Petersen valittiin kauden päätteeksi liigan toiseen tähdistökentälliseen. Vuosina 2014–2017 hän kävi Notre Damen yliopistoa. Petersen otti joukkueen selkeän ykkösmaalivahdin paikan jo Freshman -vuotenaan 2014–2015, jolloin hän torjui 33 ottelussa neljä nollapeliä. Petersen valittiin kauden päätteeksi Hockey Eastin tulokkaiden tähdistökentälliseen. Junior -vuotenaan 2016–2017 hän sai harvinaisen kunnian olla pelipaikastaan huolimatta Notre Damen kapteeni, mikä oli ensimmäinen kerta yliopiston historiassa. Petersen torjui kuusi nollapeliä, joilla hän jakoi koko NCAA:n kärkisijan. Hänet valittiin kauden päätteeksi Hockey Eastin ensimmäiseen tähdistökentälliseen.
Walentin Chorell
thumb|right|Walentin ja Ethel Chorell itsenäisyyspäivän vastaanotolla 1961. Walentin Chorell [korell] (e. Sundqvist; 8. huhtikuuta 1912 Turku – 18. marraskuuta 1983 Helsinki) oli suomenruotsalainen kirjailija, näytelmäkirjailija ja elokuvakäsikirjoittaja.
Cal Petersen
Seuraura
Syyskuussa 2021 Petersen teki Kingsin kanssa kolmivuotisen jatkosopimuksen.
Walentin Chorell
Walentin Chorellin äiti oli 22-vuotias leski Elisabet Sundqvist. Walentin kasvoi äitinsä kanssa, kunnes tämä avioitui vuonna 1918 hovimestari Karl A. Chorellin kanssa ja isäpuoli adoptoi pojan.
Karl Emil Ståhlberg
Valokuvauksen pioneeri
Valokuvauksesta Ståhlberg kiinnostui häämatkallaan Pariisiin. Palattuaan Suomeen hän perusti oman valokuvausateljeen Helsinkiin vuonna 1889. Ståhlberg vaikutti monella tavalla suomalaisen valokuvauksen kehittymiseen. Hänen aloitteeseensa perustuen laadittiin ensimmäinen suomalainen valokuvauksen oppikirja. Ståhlbergin ateljeeliiketoiminta laajeni myös muille paikkakunnille. Haaraliikkeitä Ståhlberg perusti Vaasaan, Viipuriin, Tampereelle ja Imatralle. Valokuvaamo muutettiin osakeyhtiömuotoiseksi ja sen nimeksi tuli Atelier Apollo vuonna 1899. Ståhlbergin kiinnostus suuntautui vuosisadan vaihteen jälkeen valokuvauksen sijaan elokuviin. Hän avasi Maailman Ympäri -elokuvateatterin Helsinkiin 1904. Ståhlberg myös tuotti vuonna 1907 valmistuneen ensimmäisen suomalaisen näytelmäelokuvan Salaviinanpolttajat.
Cal Petersen
Seuraura
Kesäkuussa 2023 Kings kauppasi Petersenin, Sean Walkerin ja Helge Gransin Philadelphia Flyersiin kolmen joukkueen kaupassa, johon osallistui myös Columbus Blue Jackets.
Karl Emil Ståhlberg
Valokuvauksen pioneeri
Karl Emil Ståhlberg oli presidentti K. J. Ståhlbergin serkku. Hänen poikansa oli sisällissodassa kaatunut jääkärimajuri Armas Ståhlberg ja tyttäriänsä kenraalimajuri Lauri Malmbergin kanssa avioitunut hammaslääkäri Ragni Ståhlberg ja jääkärieverstiluutnantti Bertel Mårtensonin kanssa naimisissa ollut Kirsti Ståhlberg (k. 1932).
Walentin Chorell
Chrorell oli yksi T. J. Särkän johtaman Suomen Filmiteollisuuden filmatuimpia kirjailijoita. Markuksen ohella hänen romaanejaan ja näytelmiään sovitti elokuviksi muun muassa Jack Witikka (Mä oksalla ylimmällä, 1953; Nukkekauppias ja kaunis Lilith, 1955; Äidittömät, 1958). Chorell osallistui usein myös itse teostensa pohjalta tehtyjen elokuvien käsikirjoitustyöhön. Lisäksi hän toimi yhtenä Matti Kassilan film-noir-vaikutteisen jännityselokuvan Varsovan laulu (1953) kolmesta käsikirjoittajasta (yhdessä Kassilan ja Juha Nevalaisen kanssa. Ruotsissa Chorellin tekstien pohjalta ovat syntyneet elokuvat Hon kom som en vind (ohj. Erik Faustman, 1952) ja Kissat (Kattorna, ohj. Henning Carlsen, 1965).
Cal Petersen
Maajoukkueura
Petersen edusti Yhdysvaltoja MM-kilpailuissa vuonna 2017. Hän kuitenkin toimi joukkueen kolmosmaalivahtina, eikä pukenut yhteenkään otteluun. Petersen pelasi myös alle 18-vuotiaiden Ivan Hlinkan muistoturnauksessa vuonna 2011, mutta hän toimi lähes koko turnauksen ajan kakkosmaalivahtina Jon Gilliesille ja pelasi vain yhdessä ottelussa. Petersen pelasi myös alle 19-vuotiaiden World Junior A Challengessa vuonna 2013, jolloin hän kantoi Yhdysvaltain pääasiallisen torjuntavastuun ja voitti kultaa.
Karl Emil Ståhlberg
Valokuvauksen pioneeri
DocPoint-festivaalin Apollo-palkinto on saanut nimensä dokumenttielokuvayritys Ateljee Apollon mukaan.
Walentin Chorell
1960- ja 1970-luvun poliittisesti kärjistyneessä ilmapiirissä Chorell jäi hiukan sivuun, koska hänen teoksiaan ei pidetty riittävän yhteiskuntakriittisinä.
Chorell kirjoitti uransa aikana yli sata teosta. Hän sai professorin arvonimen vuonna 1973.
Chorell on haudattu Hietaniemen hautausmaan Taiteilijainmäelle. Helsingin Pohjois-Haagassa on Walentin Chorellin tie.
Kongsvinger Knights
Kongsvinger Knights on norjalainen jääkiekkoseura, joka pelaa maan kolmanneksi korkeimmalla sarjatasolla 2. divisjonissa. Joukkue tulee Kongsvingerista ja pelaa kotiottelunsa Kongshallenissa. Joukkue pelasi vuosina 2014–2019 Norjan pääsarja GET-ligaenissa.
Draama
Draama ( ’toiminta’ < δράω ’tehdä’) on näytelmän ja runouden laji, jossa toiminnan avulla, vuoropuhelun muodossa sekä nykyajassa liikkuvina esitetään henkilöiden luonteita ja näistä luonteista johtuvaa erityiseen päämäärään tähtäävää tahdonilmausta. Siinä on myös eepillisiä ja lyyrillisiä aineksia. Draamassa erotetaan päätoiminta ja sivutoiminnat eli episodit.
Pieni merenneito
thumb|220px|Pieni merenneito. Vilhelm Pedersenin (1820–1859) kuvitusta satuun. Pieni merenneito on tanskalaisen satukirjailija H. C. Andersenin kirjoittama satu, joka kertoo rakastuneesta merenneidosta. Andersen kirjoitti sadun vuonna 1836, ja se julkaistiin seuraavana vuonna. Satu perustuu löyhästi saksalaiseen Undine-novelliin vuodelta 1811.
Draama
Draamakirjallisuus on pääasiallisesti tarkoitettu esitettäväksi, ei niinkään luettavaksi. Sanaa näytelmä käytetään sekä tekstistä että sen esittämisestä teatterissa; jos näiden eroa täytyy erityisesti korostaa, jälkimmäistä sanotaan teatteriesitykseksi. Toisin sanoen draama on ”näyttelijöiden yleisölle teatterinäyttämöllä tai vastaavalla esitettäväksi tarkoitettu kirjallisuudenlaji, jossa inhimillistä elämää kuvataan nykyhetkisenä toimintana dialogin ja monologin avulla.”
Pieni merenneito
Juoni
Pieni merenneito pelastaa prinssin hukkumiselta ja rakastuu tähän. Päästäkseen prinssinsä luo, myy merenneito kielensä merinoidalle vaihtaakseen pyrstönsä jalkoihin ja voidakseen nousta maan päälle. Merenneidon on saatava prinssi rakastumaan itseensä, tai muuten hän kuolee ja muuttuu meren vaahdoksi. Maalla ollessaan merenneidon jokainen askel on kuin kävelisi veitsenterien päällä, mutta hän onnistuu silti hurmaamaan prinssin herkällä tanssillaan. Prinssikin on etsinyt hartaasti kaunista pelastajaansa, mutta koska merenneito ei kykene puhumaan, kosii prinssi toista naista luullen tätä auttajakseen. Prinssin häitä edeltävänä yönä surun murtama merenneito tapaa vanhemmat sisarensa, jotka tuovat viestin merinoidalta; mikäli merenneito työntäisi veitsen prinssin sydämeen ja tiputtaisi tämän verta jaloilleen, saisi hän pyrstönsä takaisin ja voisi palata takaisin mereen. Merenneito ei kuitenkaan kykene surmaamaan hänelle niin rakasta prinssiä, vaan hän päätyy tekemään itsemurhan heittäytymällä laivan kannelta mereen, jolloin hänestä tulee meren vaahtoa. Merenneito ei yllätyksekseen kuitenkaan lakkaa olemasta, vaan hän saa epäitsekkään luonteensa vuoksi jäädä elämään henkenä, ilman tyttärenä. Toiset ilman tyttäret lupaavat, että kolmesataa vuotta hyvää tehtyään voi merenneito vielä ansaita itselleen ihmisen kuolemattoman sielun sekä paikan Jumalan valtakunnassa.
Draama
Draamalla viitataan joskus puhekielessä dramaattisuuteen yleensä. Myös elokuvien lajityyppiä voidaan nimittää draamaksi.
Pieni merenneito
Sovitukset
Alkuperäisestä sadusta on myöhemmin tehty lukuisia sovituksia, joista tunnetuin lienee Disneyn tuottama animaatioelokuva Pieni merenneito vuodelta 1989. Disneyn filmatisointi perustuu Andersenin satuun vain löyhästi, ja elokuvassa alkuperäistekstin traagisempia kohtia on siloteltu huomattavasti.
Draama
Päälajit
thumb|Sofokles.
Klassisella ajalla draama oli selvästi joko tragedia tai komedia. Aristoteles kuvaili näitä lajeja Runousopissaan ja antoi melko yksityiskohtaisia ohjeita tragedian juonen hahmottelemiseksi. Keskiajalla Euroopassa yleistyivät uskonnolliset mysteerinäytelmät, mutta klassiset tyylilajit palasivat renessanssin myötä.
Tyypillisesti tragediassa (kuten Sofokleen Kuningas Oidipus) hyville ihmisille kävi huonosti, kun taas komediassa (kuten Shakespearen Paljon melua tyhjästä) huonoille ihmisille kävi hyvin. Aristoteelisten kaavojen selkeimmät jälkeläiset eivät kuitenkaan esiinny nykyään teatterissa vaan televisiosarjoissa ja suurelle yleisölle tarkoitetuissa elokuvatuotannoissa. Niissä hyville ihmisille käy yleensä hyvin, joten ne eivät ole sen enempää komedioita kuin tragedioitakaan.
Draaman historiaa
Suomessa näytelmiä alettiin esittää 1640-luvulla Turun akatemian piirissä aluksi koulunäytelmien muodossa. Suomenkielisen ja suomalaisen näytelmäkirjallisuuden uranuurtajia olivat Jaakko Juteini ilveilyllään Perhe-Kunda (Pila-Kirjoitus Epä-Luuloista v. 1817) ja Jakob Fredrik Lagervall Shakespeare-mukaelmallaan Ruunulinna (Murhekuvaus v. 1834).
Näytelmän esittävät näyttelijät. Jotta esiintyvän seurueen tulkinta olisi yhdenmukainen, näytelmän harjoittelua ja esittämistä ohjaa yleensä ohjaaja, jonka näkemys muovaa sitä millainen tulkinta näytelmätekstistä esitetään. Lavastaja ja pukujen, valaistuksen, kampausten ja musiikin suunnittelijat ja toteuttajat vaikuttavat myös paljon siihen miten katsoja kokee näytelmän.
Kuunnelma on erityinen näytelmän laji joka esitetään usein radiossa tai joskus tuoleilla istuen, ja jossa näyttämötapahtumilla ja elehtimisellä ei ole merkitystä. Kuunnelmalle läheistä sukua on lukudraama — näytelmä, jonka esittäminen on esimerkiksi käytännön syista vaikeaa tai mahdotonta (esim. J. W. von Goethe, Faust, II osa; Elias Canetti, Komedia itserakkaudesta). Lukudraamoja voidaan esittää lausuntana.
Indonesia AirAsian lento 8501
Indonesia AirAsian lento 8501 (QZ8501/AWQ8501) oli Indonesia AirAsian lento, joka putosi mereen matkalla Indonesian Surabayasta Singaporeen 28. joulukuuta 2014. Lennolla oli 155 matkustajaa ja seitsemän miehistön jäsentä.
Katoaminen
thumb|left|250px|Koneen tunnettu lentoreitti. Lento lähti Itä-Jaavan Surabayasta Juandan kansainväliseltä lentoasemalta kello 5.35 paikallista aikaa, ja sen oli tarkoitus laskeutua Changin kansainväliselle lentoasemalle 8:30 Singaporen aikaa. Indonesian lennonjohdon valvonnassa ollut lento pyysi lupaa muuttaa lentoreittiään ja -korkeuttaan huonon sään vuoksi. Lennonjohto menetti yhteyden koneeseen kello 7.24 paikallista aikaa. Kone oli tällöin Jaavanmeren yllä Kalimantanin ja Jaavan välillä. Koneen lentokorkeus ja -nopeus eivät katoamishetkellä olleet tavanomaisesta poikkeavia. Meteorologisessa analyysissä selvisi, että kone oli kadotessaan kulkemassa myrskypilvien läpi. AirAsia vahvisti lennon katoamisen Facebook- ja Twitter-tileillään.
Indonesian liikenneministeriön mukaan koneesta ei lähetetty hätäkutsua ennen katoamista.
Lentokone
Lentoa 8501 operoinut lentokone oli Airbus A320-216 (sarjanumero 3648, rekisteritunnus PK-AXC). Kone teki ensilentonsa 25. syyskuuta 2008, ja se toimitettiin Indonesia AirAsialle uutena 15. lokakuuta 2008. Konetta oli huollettu edellisen kerran ennen katoamista 16. marraskuuta 2014. Koneen voimanlähteenä on kaksi CFM International CFM56-5B6 -suihkumoottoria. Koneessa oli tilaa 186 matkustajalle.
Matkustajat ja miehistö
AirAsia julkaisi onnettomuuden jälkeen tiedotteen, jossa kerrottiin koneessa olleiden 162 ihmisen kansallisuudet. Heistä 145 oli aikuisia ja 17 lapsia, joista yksi oli sylilapsi.
Miehistö
Lennon kapteeni oli 53-vuotias Iriyanto, entinen Indonesian ilmavoimien lentäjä, jolla oli 20 537 tuntia lentokokemusta, joista 6 100 AirAsialla. Perämiehenä toimi 46-vuotias Ranskan kansalainen Rémi Emmanuel Plesel, jolla oli yli 2 000 lentotuntia AirAsialla. Matkustamohenkilökuntaan kuului neljä henkilöä, ja lisäksi lennolla oli mukana lentoinsinööri.
Etsintä
thumb|USS Fort Worth Jaavanmerellä tammikuussa 2015. thumb|MH-60R Seahawk -helikopteri laskeutumassa USS Fort Worthin kannelle 2. tammikuuta 2015. Pian katoamisen jälkeen tuli vahvistamattomia havaintoja siitä, että meressä Belitungin saaren edustalla oli havaittu romua. Indonesian kansallinen etsintä- ja pelastusviranomainen (Basarnas) lähetti etsintöihin Belitungin ja Kalimantanin rannikoille seitsemän laivaa ja kaksi helikopteria. Indonesian laivasto ja Indonesian kansallinen poliisi osallistuivat myös etsintöihin. Lisäksi Indonesian ilmavoimien Boeing 737 -tiedustelulentokone lähetettiin koneen viimeiselle tunnetulle sijaintipaikalle.
Indonesian laivasto lähetti paikalle neljä laivaa ensimmäisen etsintäpäivän aikana, ja ilmavoimat lähetti useita lentokoneita. Indonesian maavoimat lähetti maajoukkoja etsimään jälkiä koneesta läheisten saarten rannoilta ja vuorilta. Myös paikalliset kalastajat osallistuivat etsintöihin.
Nous
Nous ( tai ; nuus) on antiikin kreikkalaisen filosofian termi, joka tarkoittaa mieltä, järkeä, intellektiä tai ajattelukykyä.
Indonesia AirAsian lento 8501
Etsintä
Etsintä- ja pelastusoperaatiota johti Indonesian siviili-ilmailuviranomainen. Etsinnät jouduttiin keskeyttämään väliaikaisesti 19.45 paikallista aikaa 28. joulukuuta pimeyden ja huonon sään vuoksi. Pangkal Pinangiin perustettiin johtokeskus johtamaan etsintää. Ympyränmuotoisen etsintäalueen säde oli 500 kilometriä ja keskipiste Belitung.
Nous
Historiaa
Länsimaisen filosofian historiassa käytetty termi nous on jossain määrin epämääräinen. Eri ajattelijat ovat käyttäneet sanaa eri aikoina osittain erilaisessa merkityksessä. Korkmann ja Yrjönsuuri esittävät, että keskiajalla tätä kreikan kielen sanaa käytettiin samassa yhteydessä, jossa käsiteltiin intuitiivista ajattelua. Ongelmaksi tässä käyttötavassa muodostuu se, että filosofien kesken ei vallitse yksimielisyyttä siitä, mitä intuitiolla tarkoitetaan. Platonin dialogien suomenkielisessä käännösperinteessä sana nous liitetään intuition sijaan korostetummin järkeen ja ajatteluun.
Homeroksen runoissa sanaa käytetään kaikesta henkisestä toiminnasta. Homeros liittää sanan erityisesti valintojen tekemiseen, päämääriin pyrkimiseen, mutta myös rohkeuteen ja innokkuuteen. Esisokraatikoilla sana alettiin yhä kasvavassa määrin yhdistää tietoon ja järkeen aistihavaintojen vastakohtana. Herakleitoksen mukaan monien asioiden oppiminen ei opeta ihmistä ymmärtämään. (fr.40) Tässä fragmentissa sanaa nous käytetään ymmärtämisen merkityksessä. Anaksagoraalle nous oli järjestävä voima, joka muodosti kaikkeuden (kosmos) alkuperäisestä kaaoksesta.
Indonesia AirAsian lento 8501
Etsintä
Etsintäoperaatiosta tuli pian kansainvälinen. Joulukuun 30. päivään mennessä indonesialaisten laivojen ja lentokoneiden lisäksi konetta oli etsimässä joukkoja Singaporesta, Malesiasta ja Australiasta. Singaporen pelastuskoordinaatiokeskus lähetti aluksi C-130 Hercules -koneen avustamaan etsinnöissä. Etsinnän seuraavana päivänä Singapore lähetti kaksi Hercules-konetta lisää. Lisäksi Singaporen laivasto lähetti useita laivoja, ja Singaporen liikenneministeriö henkilöstöä lento-onnettomuustutkintavirastosta sekä vedenalaista etsintävälineistöä. Malesia perusti pelastuskoordinaatiokeskuksen Subangiin ja lähetti paikalle kolme sotilasalusta ja kolme lentokonetta, muun muassa yhden Herculeksen. Australia lähetti P-3 Orion -koneen avustamaan etsinnöissä. Intia asetti lähtövalmiuteen kolme laivaa ja Boeing P-8 Poseidon -valvontalentokonetta siltä varalta, että niitä tarvittaisiin etsinnöissä. Myös Yhdysvaltain laivaston aluksia liittyi etsintään Indonesian hallituksen pyynnöstä. USS Sampson saapui paikalle myöhään joulukuun 30. päivän iltana, ja USS Fort Worth 3. tammikuuta.
Nous
Historiaa
Eniten tutkijoiden kiinnostusta on herättänyt se, missä merkityksessä Platon ja Aristoteles käyttävät sanaa nous. Termillä on keskeinen osa molempien filosofien ajattelussa, sillä sanan merkitys määrittää sen, mikä filosofien mukaan on inhimillisen tietoisuuden korkein tiedollinen kyky. Molemmat filosofit käyttävät sanaa siitä kyvystä, jonka avulla tieteen ensimmäiset lähtökohdat saavutetaan.
Platonin on tulkittu kuvanneen nousin sielun kuolemattomaksi, rationaaliseksi osaksi. Se on jumalankaltaista ajattelua ja tietämistä, jossa johtopäätösten totuudet tiedetään ilman edeltävien premissien ymmärtämistä. Aristoteles katsoi, että nous oli ihmisen intellekti, erotettuna aistihavainnoista. Hän jakoi sen aktiiviseen ja passiiviseen intellektiin, joista ensin mainittu oli kuolematon ensimmäinen syy kaikille maailman muille syille, ja viimeksi mainittu oli tiedon vaikutuksen kohteena.
Indonesia AirAsian lento 8501
Koneen hylky
thumb|Crest Onyx kyydissään koneen pyrstö 9. tammikuuta 2015. Koneen katoamispäivänä, 28. joulukuuta, kalastaja näki ”paljon romua, pientä ja suurta, lähellä Pulau Tujuhia. [...] Se näytti olevan AirAsian väreissä.”  Hän kuitenkin raportoi tästä vasta seuraavana iltana palattuaan kotiin ja kuultuaan katoamisesta. Toinen kalastaja kertoi kuulleensa aamuseitsemältä Pulau Senggorassa kovan pamahduksen. Pian sen jälkeen ilmestyi sumua, jota näkyy yleensä vain kuivan kauden aikana. Hänen ystävänsä sanoivat nähneensä ennen pamahdusta lentokoneen lentävän merta kohti. Heidän mukaansa kone lensi suhteellisen matalalla ennen kuin katosi pilveen.
Etsintäaluetta muutettiin kalastajien kerrottua havaintonsa seuraavana päivänä. Etsintälentokoneista käsin huomattiin 30. joulukuuta lentokoneen ovea ja hätäliukumäkeä muistuttavat kappaleet kellumassa meressä 10 kilometrin päässä paikasta, jossa kone oli viimeisen kerran yhteydessä lennonjohtoon. Myöhemmin ympäröivältä alueelta löytyi myös muuta romua. Indonesian viranomaiset vahvistivat myöhemmin, että Karimatansalmesta löydetty romu oli peräisin lentokoneesta. Ruumiita, todennäköisesti matkustajien, löytyi Kumainlahden vesiltä läheltä Pangkalan Bunia. Indonesian laivaston alus lähetettiin välittömästi paikalle. Reuters ilmoitti indonesialaista laivastoviranomaista lainaten kello 10.05 (UTC), että 40 ruumista oli löydetty. Indonesian laivasto kuitenkin kumosi tiedon kuvaillen sitä "henkilökunnan kommunikaatiokatkokseksi". Bambang Soelistyon Basarnasista kertoi, että sotalaiva KRI Bung Tomo oli löytänyt kolme ruumista. Noin kello 13.15 BBC News kertoi, että löydetty romu oli peräisin kadonneesta koneesta. Basarnas ilmoitti samana päivänä (30. joulukuuta), että koneen hylky oli löydetty Jaavanmerestä, 180–185 kilometriä lounaaseen Pangkalan Bunista. Runko oli hajonnut useisiin suuriin osiin, mutta se oli yhä helposti tunnistettavissa. Seuraavana päivänä etsintä- ja pelastuspalvelun johtaja kertoi, että tieto löytymisestä oli virheellinen. 30. joulukuuta löydettiin kolmen ihmisen ruumiit.
31. joulukuuta Basarnas ilmoitti, että indonesialaislaivan edellisenä päivänä ottamassa kaikuluotainkuvassa näkyi ylösalaisin oleva lentokone merenpohjassa noin 24–30 metrin syvyydessä sekä noin 3,2–3,5 kilometrin päässä edellisenä päivänä löytyneistä osista. Etsintä- ja pelastuspalvelun johtaja kertoi kuitenkin, että toisin kuin aiemmin ilmoitettiin, kaikuluotainkuvia hylystä ei ole eikä yhdellä löydetyistä ruumiista ollut pelastusliiviä päällä. Basarnas löysi 2. tammikuuta 2015 jälkiä polttoainelautasta etsintäalueella, mutta koneen hylkyä ei vieläkään löytynyt.
Basarnas piti aamulla 3. tammikuuta lehdistötilaisuuden, jossa julkistettiin tieto kahden suuren upoksissa olevan hylynkappaleen löytymisestä. Niiden mitat olivat 9,4 x 4,8 x 0,4 metriä ja 7,2 x 0,5 metriä. Lisäksi aiempi polttoainelauttahavainto vahvistettiin. Myöhemmässä mediaraportissa mainittiin neljä löytynyttä kappaletta, suurin niistä mitoiltaan 18 x 5,4 x 2,2 metriä (sijainti -3.9242°N, 110.5252°W). Myöhemmin samana päivänä Basarnas vahvisti, että 3. tammikuuta oli löytynyt kaksi suurempaa "lähekkäistä" kappaletta. Kappaleet eivät kuitenkaan ilmeisesti olleet lähellä edellisenä päivänä löytyneitä, jokseenkin erillään olleita kappaleita. Uudet kappaleet olivat mitoiltaan 18 x 5,4 x 2,2 metriä ja 12,4 x 0,6 x 0,5 metriä. Ruumiita ei ollut 30 aiemmin löydetyn lisäksi löytynyt. Etsinnöissä kerrottiin olevan mukana viisi lentokonetta, yhdeksän helikopteria ja 26 laivaa. Avuksi saapui 22 venäläistä sukeltajaa. Aallokon korkeus oli 4. tammikuuta kolmesta neljään metriä, mikä teki sukeltamisen mahdottomaksi. Seuraavalle päivälle ennustettiin parempaa säätä. Etsintäalueelta löytyi uhrien henkilökohtaista omaisuutta, kuten silmälaseja ja kenkiä.
Sukeltajat löysivät 7. tammikuuta lentokoneen osia, mukaan lukien osan pyrstöstä. Pyrstön muiden osien oletettiin olevan lähistöllä.
Sukeltajat onnistuivat nostamaan pyrstön meren pinnalle 9. tammikuuta, mutta mustia laatikoita ei löytynyt. Etsintöjä jatkettiin merenpohjassa 500 metrin säteellä paikasta, jossa kuultiin heikko, mahdollisesti hätälähettimistä peräisin oleva signaali. 12. tammikuuta koneen lentoarvotallennin nostettiin merenpohjasta. Ohjaamon ääninauhuri löytyi myöhemmin samana päivänä, ja seuraavana päivänä sekin nostettiin.
Singaporen laivaston alus paikallisti 14. tammikuuta 30-metrisen osan koneen runkoa, jossa toinen siipi oli yhä kiinni. Samana päivänä kyseisestä osasta julkaistiin myös vedenalaisia valokuvia.
Onnettomuuden syy
Virallinen tutkintaraportti onnettomuudesta julkaistiin 1. joulukuuta 2015. Koneen putoamisen syiksi todettiin lentäjien tekemät virheet, joiden taustalla vaikutti tekninen vika. Sää oli onnettomuuden tapahtuessa huono, mutta tutkijoiden mukaan mustien laatikoiden tiedot eivät osoittaneet, että sääolosuhteet olisivat vaikuttaneet turmaan.
Lentäjien toimintaan johti pienehkö vika elektronisessa komponentissa, jolla ohjataan koneen peräsintä. Ohjaimen piirilevyn juotoksessa oli murtuma, jonka takia koneen järjestelmä lähetti neljä vikailmoitusta noin 15 minuutin sisään. Tutkinnassa kävi ilmi, että kyseinen osa oli toiminut huonosti koko vuoden antaen vikailmoituksen yhteensä 23 kertaa. Huollossa vika oli yritetty korjata käynnistämällä järjestelmä uudelleen. Tätä yrittivät todennäköisesti myös koneen lentäjät, kun he vikailmoitusten jälkeen nollasivat viallisen laitteen uudelleenkäynnistämällä FAC-tietokoneet (Flight Augmentation Computer) useaan kertaan. Kapteeni päätti lopulta sammuttaa koko FAC-järjestelmän, minkä seurauksena myös autopilotti sammui.
Ohjausvastuu lennolla oli perämiehellä. Ohjaimissa oli tällöinkin ranskalainen Rémi Plesel, suhteellisen kokematon lentäjä, jolla oli takanaan 2 247 lentotuntia. Onnettomuustutkintaraportin mukaan koneen peräsin kääntyi autopilotin sammuttua kahden asteen kulmaan, minkä seurauksena kone alkoi kallistua kuuden asteen sekuntivauhtia. Plesel havahtui kallistumiseen vasta yhdeksän sekuntia myöhemmin, kun kone oli kallistunut vasemmalle 54 astetta. Tällöin hän lähes oikaisi koneen, mutta käänsi sen pian taas vinoon. Onnettomuustutkijat epäilivät, että perämies menetti nopean liikkeen seurauksena avaruudellisen hahmotuskykynsä hetkellisesti, ja ylikorjasi koneen jälleen vinoon. Samalla hän ilmeisesti vahingossa ohjasi konetta korkeammalle. Sakkausvaroitin meni päälle, jolloin perämies hetkellisesti neutralisoi ohjaimen asennon ja painoi koneen nokkaa alemmas. Sekunti varoituksen sammumisesta hän ohjasi konetta jälleen ylös.
Lentäjien välinen kommunikointi oli kriittisten sekuntien aikana hyvin vähäistä. Lennon erittäin kokenut kapteeni Iriyanto, entinen hävittäjälentäjä, antoi perämiehelle ristiriitaisen komennon. Hän käski tätä ”vetämään alas” (pull down), kun oikea komento olisi ollut push down (”työnnä alas”). Kapteeni yritti saada perämiehen laskemaan korkeutta, mutta Plesel toimi niin kuin hänelle olisi sanottu pull up ja kiskoi koneen vielä jyrkempään nousuun. Tämän seurauksena kone otti korkeutta yli 6 000 jalkaa ja sakkasi. Autopilotin sammumisesta oli tällöin kulunut 57 sekuntia, ja se olisi voitu käynnistää uudelleen kymmenen sekuntia FAC 2-yksikön sammumisesta. Lentäjien olisi pitänyt painaa nappia joka käynnistäisi autopilotin uudelleen, mutta eivät jostain syystä tehneet niin.
Mustien laatikoiden tietojen mukaan kapteeni toisti samaa käskyä perämiehelle, joka ymmärsi väärin ja ohjasi konetta vain korkeammalle. Sakkausvaroitus aktivoitui jälleen, jolloin perämies kysyi ranskaksi ”mikä menee vikaan”. Kapteeni yritti turhaan ohjata koneen nokkaa varovasti alaspäin, perämiehen vetäessä sitä täysillä ylös. Lopputuloksena kone jatkoi nousuaan. Kone kävi korkeimmillaan noin 38 500 jalassa ja kallistuskulma oli 104 astetta, minkä jälkeen kone lähti syöksyyn. Autopilotin sammumisesta koneen iskeytymiseen mereen kului alle neljä minuuttia. 57 sekunnissa lentäjät olivat menettäneet tavanomaisessa lentokorkeudessa tasaisesti etenevän koneen hallinnan täydellisesti.
Reaktio ja seuraukset
thumb|[[Toisiotutkakuva, jossa näkyy lento 8501 vähän ennen katoamistaan. Lentokorkeus on 36 300 jalkaa (11 100 metriä) ja nousussa, mutta maanopeus on vain 353 solmua (654 kilometriä tunnissa). Koneen lentokorkeudessa se on noin 100 solmua liian vähän nosteen säilyttämiseen.]] Katoamisen jälkeen AirAsia ja sen tytäryhtiöt muuttivat brändäyksensä sosiaalisessa mediassa ja kotisivuillaan harmaasävyiseksi. Tällä esitettiin osanotto kuolleiksi oletettujen matkustajien omaisille. Myös Changin lentoasema muutti Facebook-sivunsa vastaavaksi. Malaysia Airlines, joka menetti kaksi konettaan aiemmin samana vuonna, teki pian samoin. AirAsia perusti puhelinkeskuksen käsittelemään uhrien omaisten puheluita. Juandan lentoasemalle perustettiin tiedotuskeskus, joka tarjosi uhrien omaisille tunnittaisia tiedotteita sekä majapaikkoja. Vastaavia pisteitä avattiin myös Soekarno-Hattan lentoasemalle ja Sultan Hasanuddinin lentoasemalle. Läheisten valtioiden johtajat ilmaisivat osanottonsa tapahtuneen johdosta ja tarjosivat apua.
Indonesia AirAsia poisti lennon numeron QZ8501 käytöstä 31. joulukuuta. Lennolla Surabayasta Singaporeen numero on nykyään QZ678, ja paluulennon numero vaihdettiin QZ8502:sta QZ679:ksi.
BBC News kertoi 2. tammikuuta 2015, että AirAsialla ei ollut virallista liikennöintilupaa reitillä Surabayasta Singaporeen sunnuntaisin (eli muun muassa katoamispäivänä). Neljälle muulle viikonpäivälle lupa oli. Indonesian liikenneministeriön lausunnon mukaan yhtiön lennot reitillä keskeytettiin välittömästi tutkinnan ajaksi. Samana päivänä Singaporen siviili-ilmailuviranomainen ja Changi Airport Group selvensivät, että AirAsialla oli Singaporen puolelta lupa lentää reittiä päivittäin ajalla 26. lokakuuta 2014 – 28. maaliskuuta 2015.
BBC:n mukaan Indonesian liikenneministeriön edustaja Djoko Murjatmodo kertoi 6. tammikuuta, että lentokentän ja lennonjohdon viranomaiset, jotka olivat antaneet lennon lähteä ilman liikennöintilupaa, oli ”siirretty toisiin tehtäviin”. Lisäksi liikenneministeriö julkaisi lentoliikennedirektiivin, jonka mukaan lentäjien täytyy saada lentoyhtiön edustajilta sanallinen tiedote säätilasta ja muista lentämistä mahdollisesti haittaavista tekijöistä ennen lentoa.
Northside
thumb|180px|Findlaterin kirkko, [[Parnell Square.]] thumb|180px|Liikennettä Independent Bridgella [[Drumcondrassa.]] thumb|180px|Satama [[Howthissa.]] Northside on alue Irlannissa Dublinin kreivikunnassa Liffeyn pohjoispuolella, Dublin Bayn länsipuolella. Pohjoisessa ja etelässä sitä rajoittavat Dublinin kreivikunnan rajat.
Vostok (Kiribati)
Vostok on Kiribatille kuuluvilla Linesaarilla sijaitseva korallisaari. Vostokin löysi venäläinen Fabian Gottlieb von Bellingshausen vuonna 1820.
Mikko Volotinen
Mikko Volotinen (4. syyskuuta 1918 Kontiolahti – 23. marraskuuta 2002) oli suomalainen agrologi ja kunnallisneuvos, joka toimi Keskustan kansanedustajana Pohjois-Karjalan vaalipiiristä vuosina 1966–1970.
Volotinen suoritti pienviljelijäkoulun vuonna 1938 ja maamiesopiston 1946. Hän työskenteli maatalousneuvojana Ilomantsissa vuosina 1947–1978. Volotinen oli mukana myös kunnallispolitiikassa. Hän oli Ilomantsissa sekä kunnanvaltuuston että kunnanhallituksen puheenjohtajana. Presidentin valitsijamiehenä hän toimi vuosien 1962 ja 1968 vaaleissa.
Volotisen vanhemmat olivat pienviljelijä Aleksi Volotinen ja Iida Salo. Volotinen oli naimisissa Helli Eelin Parkkisen kansa vuodesta 1949 lähtien. Hän sai kunnallisneuvoksen arvonimen vuonna 1973.
Tapani Turunen
Risto Tapani Turunen (s. 18. maaliskuuta 1952 Tervo) on suomalainen entinen pikajuoksija. Turunen edusti urallaan Tervon Urheilijoita, Kuopion Sisu-Veikkoja, Lapin Lukkoa, Hyvinkään Tahkoa ja Kiuruveden Jännettä. Häntä valmensi Juhani Tiihonen.
Turunen voitti 100 metrin juoksun Suomen mestaruuden vuonna 1981 ajalla 10,58 ja pronssia vuonna 1978 ajalla 10,77. Sisäratojen Suomen-mestaruuskilpailuissa Turunen sai 60 metrin juoksusta hopeaa vuonna 1982 ja pronssia vuosina 1981 ja 1984.
Turunen edusti Suomea maaotteluissa vuosina 1978–1981.
Unkarin Grand Prix 2018
Unkarin Grand Prix 2018 (virallisesti Formula 1 Rolex Magyar Nagydíj 2018) oli Formula 1 -kauden 12. osakilpailu, joka ajettiin 29. heinäkuuta Hungaroringin moottoriradalla Mogyoródissa Unkarissa.
Tapani Turunen
Sisäradat
Lähde
Varikkopysähdys
pienoiskuva|Varikkopysähdys Varikkopysähdys on moottoriurheilukilpailuissa ajoneuvon tai kuljettajan huoltotoimenpiteisiin keskittyvä tapahtuma kilpailun aikana, jossa ajoneuvo palaa varikkoalueelle varsinaiselta kilparadalta ja pysähtyy sille varattuun paikkaan.
Vuonna 2019 Formula 1:n Britannian Grand Prix'ssä Red Bull -talli teki maailmanennätyksen suorittamalla nopeimman varikkopysähdyksen kilpasarjan historiassa.
Varikkopysähdyksen aikana käytettävä henkilömäärä on normaalisti rajattu ja henkilöillä ovat täsmällisesti rajatut tehtävät. Kestävyysajossa sääntörajoituksilla pyritään hidastamaan varikkopysähdyksiä, jolloin renkaanvaihtoja tehtäisiin vähemmän. Renkaiden vaihto ja tankkaus ei ole aina sallittua samaan aikaan sarjasta ja kaudesta riippuen. Kuljettajan vaihdon aikana moottorin on oltava pysäytettynä. Kuljettajan vaihtaminen kilpailun aikana voi olla pakollista joissakin sarjoissa.
Ennen viidettä kauttaan Formula E -sarjassa pysähdyttiin vaihtamaan autoa kilpailun aikana, koska akuston kapasiteetti ei riittänyt koko kilpailun ajaksi. Viidennellä kaudella toisen sukupolven autoissa on kaksinkertainen akkukapasiteetti ja auton vaihdolle ei ollut enää tarvetta.
Rangaistukset
Auton voi tarvita palata radalta varikolle ja pysähtyä hetkeksi "stop & go" -rangaistuksen vuoksi. Tällöin autoon ei saa tehdä huoltotoimenpiteitä, vaan tarvittavat toimenpiteet on tehtävä seuraavalla kierroksella. Vaihtoehtoisesti auton voi tarvita olla paikallaan tietyn aikaa aikarangaistuksen vuoksi, jolloin huoltotoimenpiteet voidaan tehdä tämän jälkeen.
Aapo Huhta
Huhdalla oli ensimmäisenä suomalaisena valokuvaajana yksityisnäyttely Tukholman valokuvataiteen museossa Fotografiskassa vuonna 2016. Hän sai museon jakaman nuoren pohjoismaisen valokuvaajan palkinnon vuonna 2015 valokuvasarjallaan Block, joka on New Yorkin kaduilla kuvattu kuvasarja nykyajan metropolista ja ihmisen paikasta siellä. Sarja on julkaistu kirjana vuonna 2015. Hänen toinen, Namibiassa vuosien 2016-2018 aikana kuvattu valokuvakirjansa Omatandangole (Kehrer Verlag) julkaistiin loppuvuodesta 2019. Huhta valittiin vuoden 2020 nuoreksi taiteilijaksi.
Huhta oli vuonna 2014 Magnum-kuvatoimiston 30 parhaan alle 30-vuotiaan valokuvaajan listalla ja samana vuonna Fotofinlandia-finalisti.
Ehkäisy
thumb|Tavallinen väritön kondomi. Ehkäisyllä tarkoitetaan keinoja, joilla pyritään välttämään raskaus seksuaalisessa kanssakäymisessä. Tämä tapahtuu joko estämällä hedelmöitys tai munasolun kiinnittyminen kohdun seinämään.
Periaate
Ehkäisyn tavoitteena on välttää raskaus estämällä munasolun hedelmöittyminen tai kiinnittyminen kohdun seinämään. Ehkäisymenetelmien luotettavuus vaihtelee huomattavasti, ja joillakin ehkäisymenetelmillä on kielteisiä sivuvaikutuksia. Yleisesti käytettyjen menetelmien terveysriskit ovat kuitenkin hyvin pienet. Yksikään ehkäisymenetelmä ei ole ehdottoman varma, mutta luotettavimpia menetelmiä oikein käyttäen tahattoman raskauden todennäköisyys on noin 1 % vuodessa.
Nimensä mukaisesti naisen kuukautiskierto kestää noin kuukauden. Kierron aikana naisen keho valmistautuu raskauteen, munasolu kypsyy, kohtu valmistautuu hedelmöittyneen munasolun vastaanottamiseen ja kohdunkaulan erittämä lima muuttuu siemennesteelle ystävällisemmäksi. Ovulaatio tapahtuu noin 14 päivää ennen kuukautisia, ja hedelmöittyminen voi tapahtua ainoastaan 24 tunnin sisällä ovulaatiosta. Kuukautiskierto on kuitenkin melko epäsäännöllinen.
Luonnollinen ehkäisy
Historiallisesti yleisimmin käytetty ehkäisymenetelmä on keskeytetty yhdyntä. Siinä mies vetäytyy naisen sisältä ennen laukeamista. Menetelmä on kuitenkin hyvin epäluotettava, ja kolmannes tai neljännes menetelmää käyttävistä naisista tulee ensimmäisen vuoden sisällä raskaaksi.
Eräs vanhimmista ehkäisymenetelmistä on rytmimenetelmä. Siinä yhdyntää vältetään naisen ollessa hedelmällisimmillään. Menetelmän teho vaihtelee 80 % jopa 99 %:iin. Menetelmän etu on se, ettei ehkäisyvälineitä tai lääkkeitä tarvita. Käytännössä kuukautiskierron tarkka ennustaminen on kuitenkin vaikeaa. Sen tarkkaileminen vaatii kokemusta ja harjoittelua, sekä valmiutta pidättäytyä seksistä noin kuutena päivänä kuukaudessa. Myös lasten imettäminen vähentää raskauden todennäköisyyttä.
Sterilisaatio
Sterilisaatio on tehokkaimpia ehkäisymenetelmiä, ja se estää raskauden yli 99 % todennäköisyydellä. Leikkauksessa miehen siemenjohtimet tukitaan tai katkaistaan (vasektomia). Leikkaus on toimenpiteenä helppo eikä se vaikuta miehen terveyteen tai sukuelinten toimintaan. Siemenneste pysyy muuten entisellään, mutta hedelmöityskyky poistuu. Naisen sterilisaatiossa munajohtimet tukitaan tai katkaistaan, jolloin munasolun pääsy munajohtimesta kohtuun estyy. Naisen sterilisaatio on melko kallis toimenpide ja siitä toipumiseen menee pari päivää. Sterilisaation suurin ongelma on sen peruuttamattomuus. 1970-luvulta alkaen on kehitetty menetelmiä, joiden peruuttaminen onnistuu aiempaa todennäköisemmin. Hedelmällisyyden palauttaminen vaatii uuden leikkauksen, jonka onnistuminen on epävarmaa.
Mekaaninen ehkäisy
Kondomi ja muut mekaaniset ehkäisykeinot estävät siemennesteen pääsyn kohtuun. Mekaaniset ehkäisykeinot ovat periaatteessa luotettavia eikä niihin liity terveysriskejä. Kondomi estää myös sukupuolitautien tarttumisen. Luotettavuutta vähentää kuitenkin se, etteivät kaikki osaa tai jaksa käyttää niitä oikein ja säännöllisesti.
Pessaari on kuminen kalvo, joka asetetaan kohdunkaulan suulle.
Spermisidit ovat yhdynnän aikana käytettäviä kemiallisia yhdisteitä, jotka tappavat siittiöitä. Mekaanisen ehkäisyn kanssa käytettynä spermisidi estää raskauden lähes 100 % todennäköisyydellä. Pelkän spermisidin käyttö ei ole tehokas menetelmä, ja 18 % sitä käyttävistä naisista tulee vuoden sisällä raskaaksi.
Hormonaalinen ehkäisy
thumb|Kuparikierukka.
Hormonaalinen ehkäisy on lääke, joka naisen hormonitasoja säätelemällä estää munasolun irtoamisen munasarjasta. Yleisin hormonaalinen ehkäisymenetelmä on ehkäisypilleri, joka sisältää synteettistä estrogeenia ja keltarauhashormonia. Ehkäisypillerin teho perustuu sen kykyyn jäljitellä raskauden aikaista hormonitoimintaa, joka estää ovulaation. Vaikutuksen varmistamiseksi ehkäisypillerejä tulee syödä päivittäin. Minipilleri sisältää vain synteettistä keltarauhashormonia. Myös niitä tulee syödä säännöllisesti. Hormonaalinen ehkäisy voidaan antaa myös ruiskeena tai ihon alle asennettavina kapseleina. Ruiske annetaan muutaman kuukauden välein, ja kapselin teho voi riittää jopa 5 vuotta. Hormonaalinen ehkäisy on säännöllisesti käytettynä tehokasta, mutta siihen liittyy joitakin terveysriskejä. Mahdollisia sivuvaikutuksia ovat painonnousu, pahoinvointi sekä laskimotukos. Käytännössä vaarallisten sivuvaikutuksien riski on kuitenkin hyvin pieni.
Kierukka on kohtuun asennettava pieni muovinen tai metallinen esine. Sen vaikutusmekanismia ei tunneta, mutta se on silti hyvin tehokas ja estää raskauden noin 99 % todennäköisyydellä. Mahdollisesti kierukka aiheuttaa kohdun sisäpintaan lievän tulehduksen, joka haittaa ovulaatiota, hedelmöitystä ja/tai munasolun kiinnittymistä. Hormonikierukka vapauttaa lisäksi kohtuun keltarauhashormonia. Muualla elimistössä kierukan vapauttaman hormonin määrä jää vähäiseksi. Hormonikierukka on yksi tehokkaimmista ja turvallisimmista ehkäisymenetelmistä, jopa sterilisaatiota tehokkaampi. Keltarauhashormoni voi käytön alussa aiheuttaa lieviä sivuoireita, joita ovat esimerkiksi ihon rasvoittuminen ja mielialanvaihtelut. Tulehduksien riskiä hormonikierukka ei lisää. Kierukan asentaminen ja poistaminen edellyttää lääketieteellistä koulutusta.
Jälkiehkäisyä käytetään yhdynnän jälkeen. Pillerit sisältävät suuren määrän estrogeeniä ja keltarauhashormonia tai pelkästään keltarauhashormonia.
Vanha aika
thumb|179 px|Muinainen [[kolikko|hopeakolikko, johon on kuvattu laserjuuri. Kasvin uskottiin lisäävän seksuaalista suorituskykyä ja ehkäisevän raskauksia.]]
Raskauksia pyrittiin ehkäisemään jo muinaisina aikoina. Siemennesteen rooli hedelmöityksessä ymmärrettiin kuitenkin huonosti. Eräs varhaisimmista ehkäisymenetelmistä on keskeytetty yhdyntä, joka yleisyydestään huolimatta on kuitenkin melko epäluotettava. Muinaisesta Egyptistä tunnetaan tekstejä, joissa kuvaillaan erilaisia ehkäisymenetelmiä. Egyptiläiset valmistivat ehkäisytamponeja villasta, johon imeytettiin taateleista, hunajasta ja akaasiasta tehtyä tahdasta. Akaasiasta valmistettava arabikumi sisältää maitohappoa, joka todella surmaa siittiöitä ja jota käytetään tässä tarkoituksessa edelleen.
Egyptiläiset käyttivät myös alkeellisia kondomeja. Ne kehitettiin alun perin syöpäläisten ehkäisemiseksi. Joissakin kulttuureissa kondomeja on käytetty koruina tai arvoaseman merkkinä.
Antiikin Kreikan kirjallisuudessa ehkäisy mainitaan useita kertoja. Aristoteles kehotti naisia voitelemaan emättimensä oliivi- tai seetrilöljyllä. Öljy hidastaa siittiöiden liikettä ja vähentää siten raskauden todennäköisyyttä. Kreikkalainen lääkäri Soranos Efesolainen esitti 100-luvulla jaa. antiikin seikkaperäisimmän selonteon ehkäisystä. Menetelmiin lukeutuivat esimerkiksi kissan kiveksien piteleminen yhdynnän aikana sekä parsan syöminen. Joidenkin kreikkalaisfilosofien mukaan lihavuus vähentää hedelmällisyyttä, mutta tämä ei pidä paikkaansa.
Imetyksen pitkittäminen on hyvin vanha ehkäisykeino ja käytössä edelleen. Ehkäisyyn käytettiin myös erilaisia maagisia juomia, jotka valmistettiin yrteistä ja ruokakasveista. Osa niistä saattoi todella aiheuttaa keskenmenon.
Keskiaika
Keskiajan Euroopassa ehkäisyyn alettiin kristinuskon vaikutuksesta suhtautua kielteisesti. Katolinen kirkko tuomitsi ehkäisyn jo 400-luvulla ja on pysynyt tässä kannassa vielä 2000-luvullakin. Kirkkoisä Augustinus piti ehkäisyä kuolemansyntinä.
On mahdollista, että tavallisten ihmisten parissa ehkäisyn käyttö jatkui ja siirtyi salassa naiselta toiselle. Juutalaisten ja muslimien parissa ehkäisyyn suhtauduttiin hyväksyvästi, ja monet muslimilääkärit kirjoittivat erilaisista ehkäisymenetelmistä. Koraanissa ehkäisyä ei tuomita ja pitkitettyyn imetykseen jopa kannustetaan. Kristillisen kulttuuripiirin kirjallisuudesta antiikin ehkäisymenetelmät sen sijaan pitkälti katosivat. Poikkeuksen muodosti 1200-luvulla vaikuttanut dominikaanimunkki Albert Suuri, joka väitti, että miehen virtsan juominen tai kuolleen sikiön ruumiinosien käyttäminen kaulakoruna ehkäisisi raskauksia.
Kiinassa ja Japanissa kohdunkaulan suu tukittiin öljytystä bambupaperista tehdyllä kiekolla. Kiinassa uskottiin 1100-luvulta alkaen, että seksin aikana liikkumatta makaava nainen ei tule raskaaksi.
Uusi aika
thumb|Vuonna 1900 valmistettu nykyaikaisen kondomin esiaste.
Kondomeja alettiin käyttää sukupuolitautien ehkäisyyn 1500-luvulla, jolloin Eurooppaa koettiin vakava syfilisepidemia. Pellavakondomin käyttöä suosittelivat esimerkiksi Gabriele Fallopio. 1700-luvulla kondomit valmistettiin eläimen kalvosta, mikä teki niistä vedenpitäviä ja siten huomattavasti aiempaa tehokkaampia. Muun muassa Casanovan kerrotaan ylistäneen keksintöä. Raakakumista opittiin valmistamaan kumia vuonna 1830-luvulla, ja uusi tekniikka otettiin pian käyttöön myös kondomien valmistamisessa. Synteettisten materiaalien käyttö alensi huomattavasti kondomien hintaa.
Pessaari keksittiin 1800-luvulla ja spermisidien massatuotanto alkoi 1880-luvun lopulla. Myös emättimen peseminen yhdynnän jälkeen oli 1800-luvulla suosittu ehkäisymenetelmä.
Laajamittainen ehkäisyvalistus alkoi 1800-luvun alussa. Hollantilainen lääkäri ja naisasianainen Aletta Jacobs perusti vuonna 1882 maailman ensimmäisen ehkäisyneuvolan. Ehkäisyn yleistymisestä huolimatta aihe pysyi tabuna, ja esimerkiksi Yhdysvalloissa säädettiin vuonna 1873 laki, joka kielsi ehkäisyvälineiden postittamisen, maahantuonnin ja osavaltiosta toiseen kuljettamisen. Käytännössä laki kielsi myös ehkäisyä käsittelevien tekstien, kuten tieteellisten aikakauslehtien, levittämisen postitse. Laki oli voimassa 1930-luvulle asti.
Kuukautisia ja naisen lisääntymiselinten toimintaa opittiin kunnolla ymmärtämään vasta 1900-luvulla, mikä johti uusien menetelmien kehittämiseen. Samalla suhtautuminen ehkäisyyn muuttui myönteisemmäksi. Paavi Pius XII hyväksyi rytmimenetelmän vuonna 1951. Selibaatin ohella se on ainoa katolisille sallittu ehkäisymenetelmä. Kierukka keksittiin vuonna 1909 mutta yleistyi vasta 1960-luvulla, jolloin hormonikierukan keksiminen lisäsi menetelmän tehoa. Ehkäisypillerin suosio kasvoi huomattavasti 1960- ja 1970-luvuilla, mikä vähensi kondomin käyttöä ja osaltaan johti seksuaaliseen vallankumoukseen. 1980-luvulla alkanut HIV-epidemia lisäsi kondomien suosiota uudelleen.
Neuvostoliitossa ehkäisyvälineiden saatavuus oli heikkoa, mikä johti aborttien yleistymiseen. Vuonna 1990 abortteja tehtiin 109 tuhatta naista kohden. Länsi-Euroopassa vastaava luku oli 20 aborttia tuhatta naista kohti tai vähemmän. Maailmanlaajuisesti ehkäisyvälineitä käyttävien pariskuntien osuus nousi 1900-luvun jälkipuoliskolla useilla kymmenillä prosenttiyksiköillä.
James Douglas
James ”Buster” Douglas (s. 7. huhtikuuta 1960) on yhdysvaltalainen entinen ammattilaisnyrkkeilijä ja kiistaton raskaan sarjan maailmanmestari.
Ehkäisy
Nykyään
[[File:SOWM2010 modern contraception.svg|thumb|350 px|Modernien ehkäisyvälineiden käyttö maittain:
James Douglas
Douglas aloitti ammattilaisuransa vuonna 1981 voitolla Dan O' Malleystä kolmannen erän teknisellä tyrmäyksellä. Uran jatkuttua nousujohteisesti Douglas pääsi iskemään 30. toukokuuta 1987 IBF-liiton avoimena olleesta maailmanmestaruudesta Tony Tuckeria vastaan. Tuolloin hänen ottelutilastonsa olivat 23 voittoa, kolme tappiota ja yksi ratkaisematon. Lisäksi vuonna 1984 David Starkeytä vastaan käyty ottelu mitätöitiin ottelijoiden ruvettua painimaan ja avustajien rynnättyä kehään. Tucker ei ollut hävinnyt kertaakaan ennen Douglasin kohtaamista ja voitti myös tämän kamppailun kymmenennen erän teknisellä tyrmäyksellä.
Ehkäisy
Nykyään
{{legend|#a50026|6%}} {{legend|#d73027|12%}} {{legend|#f46d43|18%}} {{legend|#fdae61|24%}}
{{legend|#fee090|36%}} {{legend|#ffffbf|48%}} {{legend|#e0f3f8|54%}} {{legend|#abd9e9|60%}}
James Douglas
Tucker-tappion jälkeen Douglas jatkoi uraansa ja kolmen vuoden kuluttua, 11. helmikuuta 1990, hän kohtasi Mike Tysonin kaikkien suurten liittojen (WBC, WBA, IBF) tunnustamassa maailmanmestaruusottelussa. Tyson oli pitänyt maailmanmestaruutta hallussaan neljän vuoden ajan ja tuona aika kaikkiaan yhdeksän voitokkaan tittelinpuolustuksen myötä ottanut kaikkien suurten liittojen mestaruudet nimiinsä. Hän lähti otteluun todella suurena ennakkosuosikkina ja Douglasin kohtaamisen odotettiin olevan hänelle vain helppo välietappi tiellä otteluun Evander Holyfieldiä vastaan. Douglas, jonka äiti oli kuollut vain 23 päivää aikaisemmin, kuitenkin hallitsi ottelua ja viidennessä erässä löi Tysonia vasempaan silmään niin, että se turposi ottelun edetessä kokonaan umpeen. Kamppailun kestettyä 10 erää tuomari keskeytti ottelun ja Douglas julistettiin voittajaksi ja maailmanmestariksi. Douglas puolusti mestaruuttaan ensimmäisen kerran samana vuonna 25. lokakuuta Evander Holyfieldiä vastaan heikosti valmistautuneena ja ylipainoisena. Ottelu päättyi Holyfieldin tyrmäysvoittoon jo kolmannessa erässä. Tappion jälkeen hän päätti lopettaa nyrkkeilyuransa.
Ehkäisy
Nykyään
{{legend|#74add1|66%}} {{legend|#4575b4|78%}} {{legend|#313695|86%}} {{legend|#b9b9b9|Ei tietoa}} ]]
James Douglas
Douglas kuitenkin päätti tulla takaisin. Lähes kuuden vuoden tauon jälkeen, 22. kesäkuuta 1996, hän voitti Tony LaRosan teknisellä tyrmäyksellä ennen neljättä erää. Douglasin ura sujui muutoinkin hyvin mallikkaasti ja hän eteni pienen International Boxing Association -liiton mestaruusotteluun, missä hän kohtasi 25. kesäkuuta 1998 Lou Savaresen. Savarese kuitenkin tyrmäsi hänet heti ensimmäisessä erässä. Douglas lopetti uransa lopullisesti seuraavana vuonna.
Ehkäisy
Nykyään
Euroopassa ehkäisyyn suhtaudutaan nykyään enimmäkseen myönteisesti. Ehkäisyn helppo saatavuus ja edullinen hinta vähentää ei-toivottuja raskauksia ja siten myös abortteja huomattavasti. Suomessa yleisin ehkäisymenetelmä on ehkäisypilleri. Se on suosittu erityisesti alle 25-vuotiaiden naisten parissa, kun taas yli 35-vuotiailla yleisin ehkäisymenetelmä on hormonikierukka. Nuoret saavat monista ehkäisyneuvoloista pitkäaikaisen ehkäisyn saa ilmaiseksi, mikä on lisännyt esimerkiksi kierukan suosiota.
Katolinen kirkko ja eräät muut uskonnolliset järjestöt pitävät ehkäisyä syntinä. Yhdysvalloissa nuorten aborttiluvut ovat Eurooppaa korkeammat, mikä saattaa johtua ehkäisyn huonosta saatavuudesta sekä kielteisemmästä suhtautumisesta. Yhdysvalloissa noin kaksi kolmannesta 15–44-vuotiaista naisista käyttää ehkäisyä. Yleisimmin käytetty menetelmä on ehkäisypilleri, toiseksi yleisin naisten sterilointi ja kolmanneksi yleisin miesten sterilointi.
Monissa kehitysmaissa ehkäisyvälineiden saatavuus on köyhyyden vuoksi heikkoa. Tämä pätee erityisesti steriloinnin kaltaisiin kalliisiin toimenpiteisiin. Kiinan kansantasavallassa ehkäisyvälineiden käyttöön ja pieneen lapsilukuun kannustetaan erilaisilla taloudellisilla tuilla ja rangaistuksilla.
Miesten hormoniehkäisy
Erityisesti lääketehtaat ovat investoineet miesten hormoniehkäisyn kehittämiseen vain vähän. Lääkekehittely on kallista, eikä lääkeyhtiöillä ole taloudellista kannustinta kehittää miehille menetelmää, koska asiakaspohja ja tuotteet naisille ovat jo olemassa. Miesten ehkäisy olisi tärkeää sekä länsimaissa tasa-arvon takia että maailmalla väestönkasvun takia. Esimerkiksi rahoitusta WHO:n jo tutkimuksissa toimivaksi todettuun menetelmään ei löydy, koska sitä ei voi patentoida eikä siitä näin ollen ole kaupallista hyötyä. Myös sivuvaikutukset ovat olleet esteenä. Miehille kehitetyillä toimivaksi todetuilla hormonivalmisteilla oli sivuvaikutuksia, kuten naistenkin hormonaalisilla menetelmillä. Tutkimukset lopetettiin koska miehille ehkäisystä aiheutuvia sivuoireita ei hyväksytä, kun taas naisille ne sallitaan, koska raskaudessakin olisi riskejä.